Document ID: 31994R0322

ΚΑΝΟΝΙΣΜΟΣ (ΕΚ) αριθ. 322/94 ΤΗΣ ΕΠΙΤΡΟΠΗΣ της 11ης Φεβρουαρίου 1994 για τροποποίηση του κανονισμού (ΕΟΚ) αριθ. 1481/86 περί καθορισμού των τιμών των νωπών ή διατηρημένων δι' απλής ψύξεως ολοκλήρων σφαγίων αμνών, που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 363/93 (2), και ιδίως το άρθρο 4 παράγραφος 5,
Εκτιμώντας:
ότι ο κανονισμός (ΕΟΚ) αριθ. 1481/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 76/93 (4), θεσπίζει τους γενικούς κανόνες σχετικά με τον καθορισμό των τιμών των νωπών ή διατηρημένων δι' απλής ψύξεως ολοκλήρων σφαγίων αμνών που διαπιστώνονται στις αντιπροσωπευτικές αγορές της Κοινότητας καθώς και τον πίνακα ορισμένων άλλων ποιοτήτων ολοκλήρων σφαγίων προβάτων εντός της Κοινότητας 7
ότι οι διαθέσιμοι αριθμοί όσον αφορά την παραγωγή προβείου κρέατος οδηγούν στην προσαρμογή των συντελεστών που χρησιμοποιούνται για τον υπολογισμό των τιμών των σφαγίων των προβάτων στις αντιπροσωπευτικές αγορές της Κοινότητας 7
ότι, στη Δανία, στη Γερμανία και στη Βόρεια Ιρλανδία, οι θέσεις διαπιστώσεως των τιμών και οι συντελεστές που καθορίστηκαν πρέπει να αλλάξουν για να ληφθεί υπόψη η τάση των ποσοτήτων που φθάνουν στις αγορές αυτές 7
ότι, στη Γερμανία, η κατηγορία «Mastlammfleisch» πρέπει να αντικατασταθεί από την κατηγορία «Lammfleisch» που είναι αντιπροσωπευτικότερη της παραγωγής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1481/86 τροποποιείται ως εξής:
1. το παράρτημα Ι αντικαθίσταται από το παράρτημα Ι του παρόντος κανονισμού 7
2. στο παράρτημα ΙΙ, τα σημεία Β.1, Γ και ΙΒ.1 αντικαθίστανται από αυτά του παραρτήματος ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 14 Φεβρουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Φεβρουαρίου 1994.

Labels: 2
17